
CAIET DE SARCINI 
privind achiziționarea serviciilor de expertizare tehnică a construcției 
denumită Politia Municipiului Resita  aflată în administrarea Ministerului Afacerilor Interne prin Inspectoratul de Politie al Judetului Caras Severin

I. Persoana juridică achizitoare este Ministerul Afacerilor Interne prin Inspectoratul de Politie al Judetului Caras Severin 

II. Obiectul contractului îl constituie:

a) expertizarea tehnică structurală și nestructurale a tuturor elementelor de construcţii,  pentru construcția înregistrată cu număr de cadastru 11.01.12 situată în  cadrul imobilului din municipiul Resita, str. Moise Groza, nr. 2, jud. Caras-Severin, în vederea analizării stării tehnice a acesteia încadrarea construcției în clasă de risc seismic și propunerea măsurilor de intervenție necesare;

III. Date tehnice - situaţia existentă

Construcția ce va fi supusă activității de expertizare tehnică este situată în cadrul imobilul amplasat în din municipiul Resita, str. Moise Groza, nr. 2, jud. Caras-Severin, are  regim  de înălțime P+2E, o suprafață construită de 420,00 mp, suprafață desfășurată de 1.260,00 mp , conform extrasului de carte funciară nr. 39656 resita romana, eliberat de Oficiul de Cadastru si Publicitate Imobiliara  Caras Severin, Biroul de Cadastru si Publicitate Imobiliara Resita


IV. Obiectivele generale ale expertizei tehnice

· Evaluarea stării tehnice a construcției existente stabilirea dacă este satisfăcut un grad adecvat de siguranță a cerințelor fundamentale prevăzute de Legea nr.10/1995 privind calitatea în construcții, republicată, cu modificările și completările ulterioare, evidențierea naturii și proporțiile intervențiilor structurale, nestructurale, necesare a fi realizate pentru aducerea la parametrii tehnici privind siguranța în exploatare; 
· Încadrarea construcției în clasa de risc seismic (RsI, RsII,RsIII sau RsIV), precizarea clasei de importanță și expunere la cutremur (I, II, III sau IV) și a categoriei de importanță a construcției      (A, B, C sau D), conform prescripțiilor tehnice și legale în vigoare;
· Propunerea a minimum două soluții de intervenții necesare;
Expertiza tehnică va sta la baza elaborării documentației tehnico – economice, respectiv documentația de avizare a lucrărilor de intervenții, proiect pentru autorizarea executării lucrărilor, proiect tehnic de execuție a lucrărilor, inclusiv detalii de execuție, documente necesare avizării și executării lucrărilor de construcții.
Toate documentele vor fi elaborate conform legislației și prescripțiilor tehnice, actualizate la data întocmirii documentației, printre care menționăm:
· Legea nr. 422/2001 privind protejarea monumentelor istorice, cu modificările și completările ulterioare;
· Legea nr. 10/1995 privind calitatea în construcţii, republicată, cu modificările și completările ulterioare;
· P 100-1/2006, P100-3/2008 actualizat;
· Normativul P130/1999, privind comportarea în timp a construcțiilor, cap.4 - Urmărirea specială a comportării construcțiilor;
· Hotărârea Guvernului României nr. 925/1995 - regulament de verificare şi expertiză tehnică de calitate a proiectelor, a execuţiei lucrărilor şi construcţiilor;
· Hotărârea Guvernului României nr. 766/1997 pentru aprobarea unor regulamente privind calitatea în construcţii, cu modificările și completările ulterioare;
· Ordonanţa nr. 20/1994 privind măsurile luate pentru reducerea riscului seismic al construcţiilor existente.
Totodată, se va ține cont de toate actele normative, prescripțiile tehnice și standardele în vigoare care stau la baza expertizării structurilor de rezistență a construcțiilor.
Expertiza tehnică se va realiza numai de către specialişti atestaţi având certificatul de atestare vizat la zi. Domeniile de atestare tehnico - profesională a specialiştilor experți tehnici, conform Ordinului M.L.P.T.L. nr. 777/2003, cu modificările și completările ulterioare, și după caz, Legea 422/2001 privind protecția monumentelor istorice, sunt:
· Cerinţa A1, A 2 – Rezistență şi stabilitate pentru construcţii civile, industriale, agrozootehnice, energetice,  telecomunicaţii, miniere, edilitare şi de gospodărie comunală - cu structura din beton, beton armat, zidărie, lemn, metal, după caz, alte cerințe specifice obiectivului de investiții;

V. Constatarea stării tehnice actuale a construcției existente, se va realiza prin parcurgerea cel puțin a următoarelor etape:

a)  Examinarea vizuală a construcției existente, în vederea identificării posibilelor modificări structurale intervenite;
b)   Examinarea componentelor structurale și nestructurale și evaluarea stării de degradare;
c)  Identificarea sistemului fundațiilor (infrastructurii), natura terenului de fundare, eventualele tasări sau deformații remanente produse de acțiunea cutremurelor sau de alte cauze, precum și efectul acestora asupra elementelor structurii, inclusiv a fundațiilor, stabilirea condițiilor de alcătuire, prezența eventuală a apei deasupra nivelului de fundare și efectul acesteia asupra construcției, sondaje locale etc.;
d)  Încercarea nedistructivă a componentelor nestructurale;
e)  Verificarea la acţiuni seismice conform indicativului P100-3/2008 actualizat;
f) Verificarea la forţele seismice orizontale de nivel, conform indicativului P100-3/2008 actualizat 
g) Încadrarea în clasă de risc seismic, precizarea clasei de importanță și expunere la seism precum și a categoriei de importanță a construcției;
h)  Propunerea măsurilor de intervenție necesare și recomandarea unor soluţii pentru proiectare care să garanteze gradul de asigurare la acţiuni seismice;
i) După caz, identificarea unor construcții alipite de construcția existentă sau situate în imediata vecinătate și stabilirea măsurilor necesare de punere în siguranță a acesteia;
j) Alte eventuale constatări, măsurători, verificări, încercări, sondaje, concluzii şi recomandări prevăzute în toate actele normative, prescripții tehnice, normativele și standarde româneşti în domeniu sau a euro codurilor pentru construcţii, în vigoare, pe care expertul tehnic le consideră relevante pentru evaluarea construcției.

VI. Expertiza tehnică se va întocmi cu respectarea, cel puțin a următorului conţinut:

RAPORT DE EXPERTIZĂ TEHNICĂ

1. Obiectivele expertizei
1.1 Date contractuale: 
1.2 Scopul expertizei tehnice:
1.3 Denumirea construcției expertizate (inclusiv numărul de cadastru intern 11-01-12);
1.4 Situată în localitatea Resita,județul Caras Severin, strada Moise Groza, nr,2,  în cadrul imobilului   denumit Politia Municipiului Resita  aflat în administrarea M.A.I. prin Inspectoratul de Politie al Judetului Caras Severin 
2. Date de bază pentru expertizare
2.1 Datele istorice referitoare la epoca edificării construcţiei şi la nivelul codurilor de proiectare aplicate;
2.2 Datele generale care să descrie condiţiile seismice ale amplasamentului şi sursele potenţiale de hazard;
2.3 Precizarea anului de edificare a construcției, materialele constitutive ale construcției;
2.4 Stabilirea clasei de importanță și expunere la seism precum și a categoriei de importanță a construcției;
2.5 Datele privitoare la sistemul structural şi la ansamblul elementelor nestructurale;
2.6 Descrierea stării construcţiei la momentul evaluării, cu referiri la comportarea acesteia la eventuale cutremure pe care le-a suportat şi identificarea efectelor acestora asupra clădirii. Se vor evidenţia, dacă este cazul, degradările produse de alte acţiuni (climatice, tasări diferenţiale etc.);
2.5 Date referitoare la evaluarea sistemului fundațiilor și a modului în care acestea își îndeplinesc rolul structural, identificarea naturii de fundare și eventualele tasări diferențiale, propunerea măsurilor de intervenție etc.;
2.7 [bookmark: _GoBack]Documentele actualizate privind releveul complet al clădirii, din care să reiasă dimensiunile interioare şi exterioare ale clădirii şi ale tuturor elementelor de construcţie exterioară, suprafeţele (construită, desfăşurată, utilă), compoziţia tuturor elementelor de construcţie (material, grosime), planuri de nivel, secţiuni caracteristice etc.;
2.8  Informaţii culese la faţa locului (prin examinarea vizuală a clădirii a elementelor structurale/nestructurale, depistarea neconformităţilor/degradărilor/avariilor etc.);
2.9  Diverse încercări relevante pentru determinarea stării tehnice a construcției (după caz);
2.10  Rezultatele investigaţiilor de diferite tipuri pentru determinarea rezistenţelor materialelor     (a valorii proiectate, a valorilor realizate şi a valorilor efective în prezent);
2.11  Stabilirea valorilor rezistenţelor pe baza cărora se fac verificările, pe baza nivelului de cunoaştere dobândit în urma investigaţiilor (prin aplicarea factorilor de încredere CF);
2.12  Precizarea obiectivelor de performanţă selectate în vederea evaluării construcţiei;
2.13  Alegerea metodologiei (sau a mai multor metodologii) de evaluare şi a metodelor de calcul specifice acesteia.
2.14   Efectuarea procesului de evaluare, care cuprinde grupele de operații indicate la pct. 8.1(3) din normativul P 100-3/2008, completarea listei de condiţii privind alcătuirea de ansamblu şi de detaliu şi a listei privind starea de integritate a construcţiei.
2.15 Calculul structural seismic şi verificările de siguranţă. Stabilirea indicatorilor R1, R2 şi R3; 
         2.16  Sinteza evaluării şi formularea concluziilor. Încadrarea construcţiei în clasa de risc seismic RsI, RsII, RsIII sau RsIV;
         2.17 Propuneri privind soluţiile de intervenţie (minim două soluții detaliate: varianta minimală/ varianta maximală) asupra clădirii în cauză și fundamentarea lor prin calcul detaliat; 
Totodată, expertiza tehnică va avea conținutul prevăzut de către Normativul P100-3/2008 actualizat și trebuie să conțină obligatoriu următoarele:
· Sinteza raportului de expertiză tehnică;
· Breviar de calcul al structurii aferente construcțiilor;
3.  Părți scrise și desenate 
Părțile scrise și desenate vor fi puse la dispoziția beneficiarului în secțiuni separate după cum urmează:
· expertiza tehnică structurală a construcției existente;
· relevee ale construcției pentru fiecare nivel în parte;
· planșe cu soluțiile și detalii de intervenție propuse (la aprecierea expertului în funcție de complexitatea soluțiilor de intervenție propuse la pct. 2.17);
· alte studii, sondaje și cercetări care sunt necesare în elaborarea expertizei tehnice.
4. Expertiza tehnică completă se întocmește în 3 exemplare – semnate și ștampilate pe fiecare pagină, din care 2 exemplare se prezintă beneficiarului, iar un exemplar va rămâne expertului tehnic și totodată va fi prezentată și în format electronic (document Word și pdf). 
Pentru elaborarea ofertei, beneficiarul va permite accesul în incinta imobilului pentru vizionare şi documentare.

VII.  Alte cerinţe care vor fi incluse în fişa de date a achiziţiei

a) Durata de realizare a expertizei tehnice:
Livrarea completă a expertizei tehnice se va face în mod obligatoriu în maxim 20 de zile calendaristice de la semnarea contractului, dar nu mai tarziu de 08.12.2017.


b) Alte dispoziţii privind obligațiile expertului tehnic
· expertul tehnic are obligaţia verificării şi ştampilării proiectului pentru autorizarea executării lucrărilor, proiect tehnic de execuție a lucrărilor, inclusiv detalii de execuție, dispoziţii de şantier elaborate de către proiectantul de specialitate pe parcursul derulării lucrărilor, din punct de vedere al respectării soluţiilor şi al măsurilor propuse, conform art. 20 din HG 925/20.11.1995 pentru aprobarea Regulamentului de verificare şi expertizare tehnică de calitate a proiectelor, a execuţiei lucrărilor şi a construcţiilor, fără modificarea ofertei financiare stabilită prin contract.
· în situaţia în care sunt solicitate precizări şi completări, altele decât cele cuprinse în expertiza tehnică, ofertantul câştigător va avea obligaţia să le întocmească şi să le pună la dispoziţia beneficiarului, fără modificarea ofertei financiare stabilită prin contract.
· expertul tehnic are obligația să răspundă în regim de maximă urgență la solicitările investitorului, prin autoritatea contractantă, de a se deplasa la punctele de lucru pentru a soluţiona eventualele problemele tehnice apărute în execuţie, referitoare la structură, elemente de rezistenţă, care nu pot fi rezolvate numai de către proiectant, fără modificarea ofertei financiare stabilită prin contract.
· să întocmească expertiza tehnică de calitate cu respectarea prevederilor legale și a tuturor prescripțiilor tehnice, în vigoare;
· să nu extragă şi să nu transmită, pentru a fi folosite în alte scopuri, elemente ale proiectului tehnic şi detalii de execuţie analizate în cadrul expertizei tehnice de calitate şi considerate de proiectant drept de autor;
· să vizeze, prin semnare şi ştampilare, dispoziţiile de şantier şi planşele modificatoare, însoţite, dacă este cazul, de breviare de calcul, elaborate de proiectant care se referă la structura de rezistenţă 
· să întocmească și să prezinte beneficiarului toate documentele solicitate în prezentul caiet de sarcini;
· obligaţiile menţionate mai sus vor fi respectate pe toată durată de execuție a lucrărilor, până la finalizarea acestora.
· expertul tehnic de calitate atestat răspunde de asigurarea nivelurilor de calitate privind cerinţele impuse conform legii și răspunde potrivit prevederilor legale pentru soluțiile date prin expertiza tehnică elaborată.
d) Cerinţe privind elaborarea documentaţiilor
Expertiza tehnică va cuprinde releveul clădirilor existente, documentar foto, încercări nedistructive, breviar de calcul, concluzii privind gradul de asigurare al construcţiilor la acţiunea seismică, precum și alte documente relevante pe care expertul tehnic atestat le consideră utile pentru determinarea stării tehnice a construcției și realizarea ulterioară a celorlalte documente necesare parcurgerii etapelor investiționale, precum și alte documente pe care expertul tehnic le consideră relevante conform prevederilor legale și tehnice.
Vor fi prezentate minim două soluţii detaliate (varianta minimală/ varianta maximală) privind intervențiile asupra clădirii, fundamentarea acestora prin calcul detaliat.
e) Alte cerinţe
Expertul tehnic va analiza şi aviza soluţiile tehnice propuse de proiectant, respectiv documentația de avizare a lucrărilor de intervenții, proiect pentru autorizarea executării lucrărilor, proiect tehnic de execuție a lucrărilor, inclusiv detalii de execuție, în baza expertizei tehnice elaborate.
Expertul tehnic va asigura prezenţa în şantier a propriei persoane sau a unei persoane de specialitate desemnate de acesta pe parcursul execuţiei lucrărilor, în cazul constatării unor neconformităţi majore între realitatea din teren, expertiza tehnică şi proiectul tehnic elaborat de proiectantul de specialitate, colaborând cu proiectantul pentru emiterea dispoziţiilor de şantier în vederea rezolvării situaţiei apărute.
VIII. Propunerea financiară a operatorul economic prezentată beneficiarului va include toate costurile necesare realizării expertizei tehnice și va prevedea distinct propriile costuri privind: expertiză tehnică aferente construcției etc.;
IX. Recepția documentelor va avea loc la sediul autorității contractante, pe bază de proces verbal de recepție, iar plata contravalorii expertizei tehnice se va face doar după ce raportul de expertiza va fi avizat de către specialiști din cadrul Direcției Generale de Logistică - Serviciul Controlul Calității în Construcții din cadrul Ministerul Afacerilor Interne.
NOTĂ: 
a)  Toate aspectele și cerințele menționate în prezentul caiet de sarcini sunt obligatorii;
b) Documentele solicitate în prezentul caiet de sarcini vor fi contractate de un singur operator economic.

